
FRED. 

Den  altoverskyggende  Begivenhed  i  Maanedens  Løb 
var  Budskabet  om  Freden,  der  [endelig  efter  5  [lange 
Aar  atter  var  kommet  til  vort  Fædreland.  Vi  vil  aldrig 
glemme  Fredag  den  4.  Maj,  da  de  forjættende  Ord  fra 
B.  B.  C.  i  London  spredtes  ud  over  hele  Landet  i  Løbet 
af  ganske  faa  Minutter.  En  Jubel  som  ingensinde  før 
steg  op  fra  hundrede  Tusinder  af  Struber,  ^Frihedens 
Sol  var  atter  steget  op  paa  Himmelen,  og  vi  nød  den  i 
fulde  Drag  og  med  Begærlighed,  som  kunde  vi  ikke 
faa  nok. 

Vi  takker  Herren,  fordi  vi  fik  Lov  til  at  opleve  denne 
Dag,  vi  takker  ham,  fordi  han  beskyttede  os  gennem 
de  trange  Aar,  og  vor  Medfølelse  samler  sig  om  dem, 
der  maatte  lide  saa  meget  og  for  dem,  der  faldt  for 
Danmarks  Sag. 

Og  saa  kommer  vi  forhaabentlig  inden  længe  til  atter 
at  faa  Forbindelse  med  Amerika  og  komme  i  Kontakt 
med  Kirkens  Hovedkvarter.  I  tre  Aar  har  vi  overhove- 
det ingen  Forbindelse  haft  med  dette,  og  vi  glæder  os 
naturligvis  til  atter  at  genoprette  den. 

Jeg  vil  benytte  Lejligheden  til  at  takke  Kirkens  Med- 
lemmer og  Venner  i  Danmark  for  Støtte  og  Hjælp  under 
Krigen.  Det  har  været  til  stor  Opmuntring  for  mig. 

Herren  velsigne  og  bevare  os! 


Oaa^,  d  U£J~ 

EVIGT   LIV 

af  Mary  Ek   Knowles 


FORTÆLLINGEN. 

2>en  27.  Juni  1944  blev 
Joseph  Smith  og  hans  Bro= 
der  SHyrum  Smith  dræbt  i 
Carthage  fængsel,  Illinois, 
af  en  ZPøbelhob,  som  brød 
ind  i  fængslet.  Deres  9\\ar= 
tyrdød  kom  som  et  vældigt 
6hok  for  de  mellige.  9We 
sørgede  dybt  over  deres  el= 
skede  £eders  Død.  3  denne 
SKistorie  giver  &orfatterin= 
den  os  et  Sfndblik  i,  hvorle= 
des  de  to  SWartyrers  Sfyloder, 
<£ucy  ffHack  Smith,  maa 
have  taget  det,  da  hun  saa 
sine  Sønners  J?ig. 

Anm.:  'Dette  er  ingen  au= 
tentisk  Redegørelse ,  men 
blot  en  "Beretning  om,  hvor= 
ledes  {Forfatterinden  har 
tænkt  sig  denne  Begiven* 
hed. 


De  tavse  Mænd  lagde  ømt 
deres  Byrder  ned  paa  Sengen 
og  gik  ud  af  Værelset  med 
nedbøjede  Hoveder  og  Huerne 
i  Hænderne.  Henne  ved  Dø- 
ren standsede  den  ene  Mand 
et  Øjeblik  og  sagde  med  no- 
get ru  Stemme,  thi  han  for- 
søgte at  undertrykke  sin  Be- 
vægelse: »Tiden  er  kort,  Sø- 
ster Smith.  Vi  frygter,  at  Pø- 
belhoben kommer  efter  os.« 
Han  gik  og  laasle  Døren  ef- 
ter sig,  og  Lucy  Mack  Smith 
var  alene  med  sine  to  Søn- 
ners Lig. 

En  kort  Stund  stod  hun 
ved  Siden  af  Sengen  med 
vidtaabne  Øjne,  Fingrene 
haardt  trykket  mod  Munden, 
som  for  at  tilbageholde  Kla- 
geraabene^  som  vilde  bryde 
frem  over  hendes  Læber.  Med  en  undertrykt  Graad  sank 
hun  derefter  paa  Knæ  med  Armene  udstrakt  over  sine  to 
Sønners  livløse  Legemer. 

Det  var  altsaa  til  dette,  hun  saa  ømt  havde  baaret  sine 
Sønners  spæde  Legemer  under  sit  Hjerte  og  gaaet  gennem 
Dødens  Dal  for  at  føde  dem  til  Verden!  Nu  stod  hun  her  i 
dette  svagt  oplyste,  tillaaste  Værelse  og  betragtede  sine  dø- 
de Sønner,  som  var  myrdet  af  en  Pøbelhob!  Hvor  fandtes 
nu  Magten  og  Herligheden!  Hvor  fandtes  Troens  Flamme, 
som  havde  brændt  som  Ild!  Hendes  Sønner  var  døde! 

Hvorledes  skulde  hun  kunne  bære  alt  dette  svære!  Hun 
var  jo  blot  et  Menneske.  Hun  gav  sig  hen  i  højlydt  Graad; 
men  da  hun  hørte  slæbende  Trin  indtil  Værelset  ved  Siden 

af,  lagde  hun  Baand  paa  sig  selv  og  undertrykte  sin  Graad. 
Hun  maatte  være  rolig.  Pøbelhoben  kunde  komme  naarsom- 
helst,  ivrige  som  Gribbe  efter  at  sønderrive  hendes  Sønners 
døde  Legemer.  De  Mænd,  som  befandt  sig  i  Værelset  ved 
Siden  af,  kendte  deres  Raseri  og  havde  derfor  Aarsag  til  at 
frygte  dem.  Med  egne  Øjne  havde  de  set  en  Hob  Mænd  med 
sværtede  Ansigter  pludselig  forvandles  fra  Mennesker  til 
Dyr,  blodtørstige  og  afsindige.  Med  egne  Ører  havde  de 
hørt  Pøbelhobens  Raab  vokse  fra  en  piblende  Mumlen  til 
en  afsindig  Vrælen  og  Tuden.  De  havde  set,  hvorledes  Jo- 
seph og  Hyrum  koldblodigt  var  blevet  myrdet.  De  havde 
bjerget  deres  Lig  i  den  korte  Periode,  da  Pøblen,  forskræk- 
ket over  sin  forfærdelige  Forbrydelse  var  flygtet,  som  om  de 
derigennem  kunde  glemme,  hvad  de  havde  gjort. 

Hvorledes  skulde  hun  kunne  sige  det  sidste  Farvel  til 
sine  Sønner?  Hyrum!  Lige  fra  Barndommen  havde  han  væ- 
ret tro  mod  sin  Broder  Joseph.  Og  tro  havde  han  fulgt  ham 
i  Døden. 

Joseph!  Havde  der  nogensinde  været  noget  elskeligere 
Barn  end  ham?  Hun  syntes,  hun  saa  ham  som  Barn,  klædt 
i  lappede  Bukser  og  Skjorte  med  det  brune  Haar  under  den 
bulede  Hat.  Hans  rolige,  glade  Latter  og  Smil  og  et  Glimt 
af  Solskin  i  Øjnene.  Han  havde  altid  været  en  dybttænken- 
de  Dreng,  tilfreds  med  i  timevis  at  sidde  ved  Vinduet  med 
Haanden  under  Kinden  og  stirrende  ud  i  Rummet  og  mod 
Himlen,  grundende  over  ophøjede  Ting.  Lige  fra  Barndom- 
men havde  Joseph  været  forskellig  fra  sine  Brødre  og  Sø- 
stre; der  havde  hvilet  en  særpræget  Aand  over  ham. 

Hun  tænkte  paa  den  smukke  Aprilsdag,  da  han  var  kom- 
met til  hende  og  talt  om  sit  Syn  i  Skoven.  Hvilke  mærkelige, 
hellige  Ord,  der  strømmede  fra  Drengens  Læber !  Han  hav- 
de været  saa  alvorlig.  Hun  kunde  først  ikke  fatte,  hvad  han 
havde  sagt,  men  troede,  at  han  talte  sandt,  at  han  virkelig 
havde  talt  med  Gud.  Hele  hendes  Legeme  gennemrystedes 
da  af  Bevægelse. 

Og  nu  var  dette  Slutningen  paa  det  altsammen !  De  liv- 
løse, tavse  Sønner,  de  sørgende,  forstummede  Mænd  i  Væ- 
relset ovenpaa.  Hvor  hendes  Søn  Joseph  havde  udrettet  me- 
get! Hendes  Søn,  som  var  saa  høj  og  bredskuldret,  ja,  kon- 

gelig  af  Udseende  og  Væsen.  Selv  om  han  ikke  havde  faaet 
nogen  rigtig  Skoleuddannelse,  saa  havde  han  dog  stiftet  en 
ny  Religion,  oprettet  et  Universitet,  planlagt  og  bygget  en 
Stad,  udsendt  Missionærer  til  hele  Verden.  Han  havde  for- 
tjent en  bedre  Skæbne  og  Endeligt  end  dette.  O  Gud,  hvor 
findes  Retfærdigheden? 

Minutterne  fløj  bort.  De  trængte  sig  paa,  hastigt  og  uden 
Barmhjeitighed.  Taarerne  flød  paany,  og  hun  skjulte  atter 
sin  Graad  i  sine  Klæder.  Hendes  Tanker  søgte  efter  noget, 
som  kunde  give  hende  Trøst  i  denne  Nødens  Time.  Men  hun 
fandt  intet.  Gang  paa  Gang  tænkte  hun  paa  sit  tunge  Tab,  og 
hendes  Sorg  blev  som  et  tveægget  Sværd,  som  stødtes  ind  i 
hendes  Hjerte.  Den  blev  som  en  Tortur,  altfor  smertelig  til 
at  kunne  bæres  i  Stilhed.  Hun  skreg  højt:  »Hjælp  mig,  Gud! 
Hjælp  mig  at  forstaa,  hvorfor  dette  er  sket!  O,  jeg  beder 
dig,  giv  mig  Styrke  i  denne  Nødens  Time!« 

Medens  hun  bad,  ophørte  Smerterne  i  hendes  Legeme. 
Hendes  Sjæl  blev  som  en  rolig,  klar  Strøm,  der  flød  stille. 
Tanken  kom  til  hende:  »Jeg  er  ikke  den  første,  som  har 
maattet  lide.  Jeg  er  ikke  den  første  Moder,  som  sørger  paa 
Knæ  ved  sine  Sønners  Side.  Elisabeth,  som  var  Moder  til 
Johannes  Døberen,  havde  ogsaa  sine  mange  Sorger.  Maria, 
Jesu  Moder,  vaandedes,  da  hun  saa  sin  Søn  dø.  Hun  havde 
ogsaa  sit  Kors  at  bære.«  Lynsnart  kom  Tanken  til  hende: 
»Gud  udvalgte  disse  Kvinder  til  Mødre  for  sine  udvalgte 
Sønner.  Og  han  valgte  ogsaa  mig!« 

Elisabeth  og  Maria.  De  vidste,  hvad  det  vil  sige  at  sørge. 
Ogsaa  deres  Sønner  maatte  lide  Døden.  De  var  ogsaa  døde 
som  Martyrer. 

Døden!  Kristi  Død?  Fejrede  ikke  hele  Kristenheden  Kri- 
sti Fødselsdag?  Skulde  han  vel  nogensinde  dø,  saa  længe 
som  Kærligheden,  Barmhjertighed  og  Tro  raadede  i  Men- 
neskenes Hjerter?  Havde  ikke  Tiderne  indvævet  Kærlighed 
til  ham  i  hver  Fiber  af  Menneskenes  Hjerter.  Var  ikke  hvert 
Sandhedsprincip,  som  han  havde  lært  om,  blevet  en  dyre- 
bar Juvel,  som  straalede  i  Solen?  Kristus  skulde  aldrig  dø! 
Var  Joseph  død?  Ja,  hans  Legeme,  som  laa  her  foran  hende. 
Legemet  skulde  igen  vende  tilbage  til  Jorden,  hvorfra  det 
var  kommet.  Men  Aanden!  'Gennem  Kristus  var  alle  Men- 

( Sluttes  Side  86) 


82 


1844  -  27.  Juni  -  1944. 

Hvordan   Hundredaars- Dagen  for  Profetens  Martyrdød 
mindedes  i  Amerika. 


Straks  efter  Danmarks 
^Befrielse  modtog  $Hissions= 
kontoret  en  hel  Stabel  af 
»SYordstjårnan«-,  den  sven= 
ske  ^Missions  Ørgan,  tom 
gennem  længere  ^bid  ikke 
har  maattet  indføres  i  ^Dan= 
mark.  3  SVummeret  for  1. 
Øktober  finder  vi  et  ØZefe= 
rat  af  Sfylindehøjtideligheden 
paa  selve  det  Sted,  hvor  de 
blodige  ^Begivenheder  fandt 
Sted  foi  100  tHar  siden. 
Skæbnen  vil,  at  vi  i  Stjer= 
nen  først  kan  bringe  dette 
{Referat  11  SMaaneder  efter 
at  EHøjtideligheden  fandt 
Sted. 


Tirsdag  den  27.  Juni  1944 
Kl.  17,15  stod  en  Gruppe  Sidste 
Dages  Hellige  med  bøjede  Hove- 
der, mens  en  Bøn  opsendtes  til 
Gud. 

Det  var  paa  samme  Tid,  paa 
samme  Klokkeslet,  for  nøjagtigt 
100  Aar  siden,  og  det  var  paa 
ganske  det  samme  Sted,  i  det 
selv  samme  Værelse,  som  Pro- 
feten Joseph  Smith  og  hans 
Broder,  Patriarken  Hyrum  Smith, 
blev  myrdede  i! 

Joseph  F.  Smith,  Kirkens  nu- 
værende Patriark,  var  kommet 
til  Carthage  i  Illinois  sammen 
med  Wilford  C.  Wood  fra  Utah 
for  at  deltage  i  de  specielle  Gudstjenester,  som  blev  afholdt  i 
Nauvoo  og  Carthage  for  at  hylde  Mindet  om  Profetens  Mar- 
tyrdød. Tilstede  var  desuden  Præsidenten  for  ^Missionen  i 
Nordstaterne  David  I.  Stoddard  foruden  et  Antal  Missionærer 
og  Medlemmer  fra  Egnene  om  Carthage  og  Nauvoo. 

Højtideligheden  deltes  i  tre  Begivenheder.  Først  en  Radio- 
udsendelse over  Carthage  Radiosender  Kl.  16,45.  Den  ind- 
ledtes af  Sang  af  Kirkens  Medlemmer  og  fulgtes  af  en  kort 
historisk  Redegørelse  af  Joseph  F.  Smith. 

Derefter  samledes  man  i  det  Værelse  i  Fængslet,  hvor  Pro- 
feten led  Martyrdøden,  og  Patriarken  holdt  en  inspireret  Bøn. 

Endelig  holdtes  en  gribende  Gudstjeneste  i  Nauvo  ved  Joseph 
Smiths,  Hyrum  Smiths  og  Emma  Smiths  Gravsteder.  Denne 
Gudstjeneste  var  under  Ledelse  af  Ældste  Wood  og  med  særlig 
Tilladelse  af  Den  reorganiserede  Kirke,  som  ejer  Gravstedet 
og  som  for  en  Del  Aar  siden  overflyttede  Profetens  og  Patri- 
arkens   Lig    fra    deres    oprindelige    hemmelige   Begravelsessted 

(Sluttes  Side  84) 

To  tragiske  Dødsfald  i  Silkeborg 

Poul  Møller  Rasmussen    og  Arly  Hess  Thomsen   myrdet 

Den  9.  April,  paa  Danmarks  Skæbnedag,  fandtes  Poul  Møl- 
rer Rasmussens  Lig  i  Frederiksholms  Kanal  i  København, 
efter  at  han  i  Maaneder  havde  været  »under  Jorden«  paa 
Grund  af  en  Vennetjeneste  over  for  en  forfulgt  Kammerat 
og  en  Stikkers  samvittighedsløse  Angivelse. 

Den  7.  Maj  blev  Arly  Hess  Thomsen  skudt  ned  bagfra  af 
to  tyske  Vagtposter,  som  han  lige  havde  forladt  efter  en 
Samtale! 

To  unge  Mennesker,  henholdsvis  24  og  21  Aar,  maatte 
lade  Livet  i  Frihedskampens  allersidste  Tid,  Arly  endda 
efter  at  Fredsslutningen  var  en  Kendsgerning  og  Danmark 
atter  var  frit. 

Man  har  svært  ved  at  fatte  denne  tilsyneladende  Menings- 
løshed, der  kræver  Livet  af  to  af  vor  Kirkes  unge  Mænd  i 
en  Tid,  hvor  vi  synes,  at  vi  mere  end  nogensinde  tidligere 
har  Brug  for  al  den  friske  Arbejdskraft  i  Kirkens  Tjeneste, 
som  paa  nogen  Maade  kan  faas.  Men  vi  bøjer  vore  Hoveder 
i  ydmyg  Tro  paa  Forsynets  alvidende  Retfærdighed,  og  vi 
trøster  os  med,  at  der  maaske  paa  den  anden  Side  venter  en 
større  Opgave  for  de  to,  som  vi  nu  maa  savne. 

Poul  Møller  Rasmussens  Begravelse  formede  sig  ganske 
enestaaende.  5000  Mennesker  var  samlet  i  Kapellet  og  ud- 
over Kirkegaarden,  og  et  meget  stort  Antal  Blomster  og 
Kranse  dækkede  Kapellets  Midtergang.  Borgmester  Aaboe 
Sørensen  talte  ved  Graven  og  bragte  Silkeborg  Bys  Hilsen 
og  Tak,  og  Kolleger  til  den  Afdøde  rejste  en  Mindesten  paa 
Graven. 

Arly  Hess  Thomsen  begravedes  under  Kirkens  Ledelse 
Søndag  den  13.  Maj. 

Ogsaa  denne  Begravelse  blev  af  store  Dimensioner.  Ca. 
800  Mennesker  fyldte  Kapelkrematoriet,  og  mange  maatte 
staa  paa  Trappen  og  helt  ud  paa  Kirkcgaardspladsen.  Æld- 
ste Jes  P.  Jessen  talte  her,  mens  Distriktspræsident  Thor- 
vald Jensen  talte  ved  Graven,  hvor  Taler  ligeledes  holdtes 
af  en  Repræsentant  for  Frihedsbevægelsen  samt  Borgme- 
ster Aaboe  Sørensen.  En  Mindesten  blev  sluttelig  afsløret 
paa  Graven. 

Ære  være  deres  Minde! 


hertil,  hvor  ogsaa  Joseph  Smiths  Hustru,  Emma  Smith  er  be- 
gravet. 

Ved  Højtideligheden  ved  Gravene  deltog  Joseph  F.  Smith, 
Ældsterne  Mc.  Crae  og  Wood  samt  J.  E.  Vandervood  og  J. 
C.  Page  fra  Den  reorganiserede  Kirke  i  Nauvoo  foruden  Borg- 
mester Horton  fra  Nauvoo. 

Ældste  Joseph  F.  Smith  sagde  bl.  a.:  »En  Profets  Liv  har 
aldrig  været  let.  Det  har  aldrig  været  en  Profets  Opgave  at 
forkynde  for  Folket,  hvad  det  brød  sig  om  at  høre.  En  Profet 
har  til  Opgave  at  forkynde,  hvad  Herren  ønsker  af  Folket,  og 
oftest  har  det  Budskab  ikke  været  velkomment.  Følgen  er 
blevet,  at  mange  Profeter  har  maattet  lide  Martyrdøden,  mens 
Folket  har  forkastet  Sandheden  og  ikke  villet  tage  imod  det 
Budskab,  som  Herren  har  fremsat  gennem  Profeterne.  Saaledes 
var  det  ogsaa  med  Joseph  Smith  —  — «. 


Mange  er  dræbte  ved  Sværdslag,  men  ikke  saa  mange  som  ved 
onde  Tunger.  Syrach. 


Den   Godhed,   som   ikke  straaler  ud   til   andre,   er  der  noget 
galt  ved.  Syrach. 

Som  meddel l  i  sidste  Nummer  af  STJERNEN  er  der  ud- 
valgt en  ny  Hovedbestyrelse  for  Ungdomsforeningerne  med 
Sæde  i  Aalborg.  Den  ny  Bestyielse,  som  ses  paa  ovenstaa- 
ende  Billede,  har  sendt  STJERNEN  følgende  Udtalelse: 

Da  den  tidligere  mangeaarige  Hovedbestyrelse  for  Ung- 
domsforeningerne har  bedt  om  Afløsning,  har  Missionspræ- 
sidenten  amodet  os  udertegnede  om  at  overtage  dette  an- 
svarsfulde Hverv,  hvilket  vi  med  Glæde  har  paataget  os. 

Vi  har  i  Dag  holdt  vort  første  Møde  som  en  samlet  Besty- 
relse, og  vi  er  klar  over,  at  det  er  et  ansvarsfuldt  Kald,  vi 
har  sagt  ja  til,  og  vi  vil  derfor  med  Alvor  gaa  til  Opgaven. 

Vi  ihukommer  et  af  Ungdomsforeningernes  Valgsprog: 
»Forlad  dig  paa  He  ren  af  dit  ganske  Hjerte,  men  forlad  dig 
ikke  fast  paa  din  Forstand«.  Derfor  er  vi  gaaet  til  Opgaven 
med  Faste  og  Bøn  som  Grundlag,  vel  vidende,  at  kun  der- 
igennem vil  vi  kunne  opnaa  den  hellige  Aands  Inspiration. 

Og  vi  er  sikre  paa,  at  saafremt  vi  vil  være  modtagelige 
for  dens  Vejledning,  vil  det  lykkes  for  os. 

Aalborg,  den  30.  April  1945. 

Gerda  Stenberg  Hansen.  Alvin  Olsen. 

Inger  Bukke.        Elisabeth  Frist rup.        Henry  Løjborg. 

Ellen  Sørensen.     Peter  Stenberg  Hansen.     Arthur  Nielsen. 

FOR    LEDERE. 

Om  at  gaa  i   Spidsen. 

Den,  der  er  blevet  kaldet  som  Leder  af  en  Organisation  eller 
et  Arbejde,  maa  gøre  sig  klart,  at  han  eller  hun  ikke  alene  har 
Ansvaret  for  den  rent  organisationsmæssige  Orden,  men  at  der 
kræves  Aktivitet,  Fremdrift,  Initiativ   af  en   Leder. 

»Stilstand  er  Tilbagegang«  er  et  eviggyldigt  Ord.  Kun  hvis 
man  hver  Dag  kan  notere  en  Udvikling,  en  Fremgang,  er  Orga- 
nisationen inde  i  den  rigtige  Bane.  Det  værste,  der  kan  ske  en 
Organisation,  er  at  faa  en  Leder,  der  kun  betragter  det  som  sin 
Opgave  at  »holde  det  hele  gaaende«.  Han  vil  i  Løbet  af  kortere 
eller  længere  Tid  ødelægge  Fundamentet  for  Organisationens 
videre  Trivsel. 

Lederen  maa  altid  gaa  i  Spidsen.  Baade  i  bogstavelig  For- 
stand, paa  Udflugter,  i  Leg,  i  Arbejde,  —  og  med  Hensyn  til 
Ideer,  Planlægning  osv.  Det  er  hans  ubetingede  Pligt  altid,  naar 
han  er  sammen  med  sine  undergivne,  at  synes  veloplagt  og  til- 
lidsfuld, at  gaa  til  Arbejdet  med  Lyst  og  Energi.  Taber  Lederen 
først  Modet,  saa  er  Arbejdet  dødsdømt. 

Felix  W. 


(Fortsat  fra  Side  81) 
neskers  Aander  blevet  evige.  I  den  Time  kunde  Lucy  Mack 
Smith  se  ind  i  Fremtiden;  hun  saa  Josephs  Efterfølgere, 
ledede  af  Guds  Aand  drog  de  over  de  store  Sletter  for  at 
søge  sig  en  Plads,  hvor  de  i  Ro  og  Fred  kunde  dyrke  Gud. 
Hun  saa  en  Stad  bygget  paa  Klippebjergenes  Toppe,  og  saa 
Josephs  Efterfølgere  forøges  fra  Tusinder  til  Millioner,  ud- 
spredende Troens  Lys  til  hvert  Hjørne  af  Jorden! 

Lucy  rejste  sig  op  fra  sin  knælende  Stilling  og  stod  med 
sammenknugede  Hænder.  Profeten  Joseph  Smith  skulde 
aldrig  dø.  Hans  Minde  skulde  vare  evigt,  ligesaa  de  Ord, 
han  havde  talt. 

Med  Hovedet  løftet  og  med  dronningeagtig  Holdning  gik 
hun  tværs  over  Gulvet,  aabnede  Døren  og  sagde:  »Nu  kan 
I  tage  dem.«  Hendes  Stemme  var  rolig.  Hendes  Ansigt  straa- 
lede. 

Tak  til  »Nordstjårnan«! 

Den  svenske  Missions  »Stjerne«  skrev  i  en  redaktionel 
Artikel,  som  først  nu  er  kommet  os  i  Hænde,  bl.  a.  følgende: 

Våra  tankar  går  ofta  till  kyrkans  medlemmar  i  våra  bro- 
derlander, de  skandinaviska  lånderna,  DANMARK,  NORGE 
och  FINLAND.  De  ihågkommas  i  våra  boner,  sårskilt  just  nu 
under  de  rådande  svåra  forhållandena.  Vi  glommer  natur- 
ligtvis inte  heller  bort  de  Heliga  i  alle  de  andra  lånderna, 
Amrika,  England,  Tyskland  osv.  Vi  nyser  ingen  fiendskap 
mot  något  folk. 

I  detta  nummer  av  NORDSTJÅRNAN  infor  vi  några  ar- 
tiklar  på  danska  och  norska,  som  en  hyllning  åt  dessa  folk. 
Nåsta  nummer  blir  ett  Finlandsnummer. 

Forsamlingen  i  Kopenhamn  avtåckte  en  minnestavla  over 
Joseph  Smith  vid  konferensen  i  Juni  samt  uppforde  ett 
skådespel.  Ett  utdrag  på  danska  om  konferensen  finns  i 
detta  nummer. 

Det  glåder  oss  att  kyrkans  medlemmar  i  Danmark,  Nor- 
ge och  Finland  arbetar  ihårdigt  for  Guds  verk,  trots  kriget. 
Vi  hoppas  att  den  så  efterlångtade  freden  snart  blir  en  verk- 
lighet,  så  att  Guds  kyrka  kan  vinna  ytterligare  framgång, 
och  att  kyrkans  medlemmar  i  de  olika  lånderna  åter  kan 
samarbeta  och  motas  under  gynnsamma  forhållanden.  Når 
undertecknade  låsta  om  konferensen  i  Kopenhamn  gick  mi- 
na  tankar  tillbaka  till  forna  tider  då  vi  hår  i  Malmo  bru- 
kade  resa  over  till  Kopenhamn  och  nårvara  vid  moten  dår. 
Det  var  ett  livligt  umgånge  mellan  forsamlingarna  i  Kopen- 
hamn och  Malmo,  vilket  vi  hoppas  åter  skal  komma  till 
istand  inom  en  snar  framtid.  Då  hoppas  vi  också  kunna 
hålla  stora  GEMENSAMMA  GENERALKONFERENSER  dår 
kyrkans  medlemmar  från  de  fyra  nordiske  lånderna  kan  få 
motas  tiisammans  i  gudstjånster  och  tacka  och  lovsjunga 
vår  Himmelske  Fader  for  Hans  stora  kårlek  emot  oss. 

Herren  beskydde  våra  kåra  broderfolk  och  alla  folk!« 

Clara  Lundberg. 

Vi  vil  gerne  bringe  Søster  Lundberg  og  gennem  hende 

(Sluttes  Side  89  nederst) 

Forspildte  Muligheder?? 

Censeo  paastaar,  at  vi  ikke  nær  udnytter 

de  Muligheder,  som   vore  gode  Lokale-  og 
Funktionær  forhold  byder  os! 

Vor  gode  Ven,  Censeo.  som  vi  har  lært  at  kende  fra  mange 
forskellige  Sider,  har  denne  Gang  forvandlet  sig  til  en  ung 
Pige,  som  i  den  senere  Tid  ret  ofte  har  besøgt  vore  Møder. 

Hun  har  ikke  vist  sig  meget  tilbøjelig  til  at  tale  med  Sø- 
skende, saa  vi  er  ikke  ganske  klare  over,  hvor  meget  eller  hvor 
lidt,  hun  kender  til  Evangeliet,  men  forleden  Dag  trængte  jeg 
hende  op  i  en  Krog,  og  bad  hende  sige  sin  Mening  om  Mormon- 
ismen og  Mormonerne?  Og  da  hun  først  havde  indset,  at  der 
ingen  Vej  var  udenom,  saa  kan  det  nok  være,  at  hun  tog 
Bladet  fra  Munden! 

»Sig  mig«,  sagde  hun,  »tror  I,  at  I  allesammen  her  bliver 
hundrede  Aar?  Man  skulde  tro  det,  med  den  Sneglefart,  I  ar- 
bejder for  Jeres  udmærkede  Sag!  I  har  alle  Muligheder  for  at 
skabe  en  meget  stor  og  trofast  Menighed,  men  I  udnytter  dem 
ikke.  I  tager  paa  det,  som  om  Udbredelsen  af  Evangeliet  er 
et  nødvendigt  Onde,  der  er  paalagt  Jer,  mens  I  egentlig  helst 
saa,  at  I  kunde  beholde  det  for  Jer  selv«. 

»Det  kan  De  da  ikke  mene,  Frk.  Censeo«,  siger  jeg  i  et 
svagt  Forsøg  paa  at  retfærdiggøre  os,  »tænk  paa  alt  det  uegen- 
nyttige Arbejde,  der  udføres  af  alle  vore  Funktionærer,  for 
ikke  at  tale  om  vore  Missionærer  og  flittige  Talere«. 

»Ja,  saamænd«,  svarer  Frk.  Censeo,  »men  det  er  alligevel  alt, 
alt  for  lidt.  Tænk  paa  Kristi  Ord  om  at  »tage  Korset  op  og 
følge  mig«  eller  »Gaa  ud  i  Alverden«.  Tænk  paa  de  Ofre,  de 
første  kristne,  saavel  som  de,  der  fulgte  denne  Kirke  i  dens 
første  Tid,  maatte  bringe.  Saa  er  de  nævnte  Ofre,  I  kan  drive 
det  til,  vist  ikke  meget  bevendt«. 

Jeg  giver  hende  stiltiende  Ret,  og  hun  fortsætfer: 

»Det  var  nu  slet  ikke  saa  meget  det,  jeg  tænkte  paa.  Langt 
vigtigere,  tror  jeg,  det  er,  at  I  ikke  forstaar  at  benytte  de 
utallige  Muligheder,  som  ligger  lige  for  Haanden.  Lad  mig 
give  Dem  nogle  enkelte  Tips:  I  har  organiserede  Ungdoms- 
foreninger, javel!  Men  hvad  er  det  for  Principer,  de  drives 
efter?  De  er  jo  mindst  25  Aar  bagefter  i  Udviklingen!  Man 
skulde  næsten  ikke  tro,  at  en  eneste  af  Jeres  Ungdomsledere 
nogensinde  kommer  i  andre  danske  Ungdomsforeninger.  Et 
godt  Raad :  Tag  en  Tourné  rundt  til  nogle  af  de  store  Ung- 
domsforeninger og  se,  hvordan  Arbejdet  der  gribes  an.  I  vil 
blive  mødt  med  friske,  raske  Sange,  godt  Humør  og  Livs- 
glæde, Arbejdslyst  og  Gaa-Paa-Mod«. 

Hun  har  talt  sig  ivrig,  jog  jeg  ^nænner  [ikke  at  standse 
hende. 

»Og  saa  de  dejlige  Lokaler,  I  har.  De  staar  jo  tomme  de 
5  af  Ugens  7  kostbare  Aftener.  Har  I  virkelig  Tid  og  Raad 
til  det?  Hvorfor  ikke  benytte  dem?  Der  er  som  bekendt  Folk 
nok  til  at  fylde  dem  —  uden  for.  Og  hvorfor  gør  I  ikke 
noget  for  at  faa  alle  disse  mange  Mennesker  'i  Tale?  Lav 
nogle  store  Koncerter  med  gode  Musikere  eller  Sangere,  evt. 
suppleret  med  Kirkens  Sangkor.  Arranger  Foredragsaftener 
med  Film  osv.  osv.  —  Tag  en  Entre  paa  en  Krone  eller  halvan- 
den, og  det  hele  vil  kunne  give  et  pænt  lille  Overskud.  Men 
det  vigtigste  er,  at  I  faar  en  Mængde  Mennesker  ind  i  Huset, 
som  I  kan  skaffe  Jer  Navn  og  Adresse  paa,  og  som  I  kan 
give  et  enkelt  lille,  godt  Ord  med  paa  Vejen,  et  Ord,  som 
kan  give  dem  et  og  andet  at  spekulere  paa  —  naar  de  er 
kommet  hjem!  Men  husk  een  Ting,  —  endelig  —  plag  ikke 
saadanne  fremmede  Mennesker  med  en  halvtimelang  Prædiken! 
De  sætter  aldrig  deres  Ben  i  Kirken  mere,  de  føler  sig  sim- 
pelthen bedraget!  Nej,  slyng  dem  en  eller  anden  Sandhed  i 
Ansigtet  ved  Slutningen  af  Aftenen,  og  bekendtgør,  at  dette 
Emne  vil  blive  udførligt  behandlet  ved  Gudstjenesten  paa 
Søndag!  Saa  skal  De  se  Resultater!« 

Jeg  har  faaet  noget  at  tænke  over  —  det  kan  jo  være,  at 
Frk.  Censeo  har  Ret?  Trænger  vi  mon  ikke  allesammen  til 
at  friskes  lidt  op  i  vort  Syn  paa  mange  Ting?  Verden  ude 
omkring  os  staar  jo  ikke  stille,  og  maaske  er  vi  sakket  lidt 
bagud?  Jeg  skal  ikke  kunne  sige  det,  men  overlader  det  til 
Læserne  at  finde  ud  af.  /--/. 

(Fortsat  fra  Side  87) 
vore  Søskende  i  Sverige    vor    varmeste  og  dybtfølte    Tak 
for  de  gode  Ord,  som  vil  gaa  alle  danske  Søskende  til  Hjer- 
tet, naar  de  nu  med  STJERNEN  spredes  ud  til  danske  Mor- 
monhjem. 

Paa  københavnske  Søskendes  Vegne  kan  vi  med  Overbe- 
visning svare,  at  vi  som  vel  ingensinde  før,  glæder  os  til  at 
genoptage  Forbindelsen  med  Malmø  og  atter  at  kunne  byde 
svenske  Søskende  velkommen  til  »Kongens  By«.  Ligesaadan 
er  der  i  udpræget  Grad  en  stærk  Lyst  til  herfra  at  »stikke 
over  Sundet«. 

Tanken  om  SKANDINAVISKE  STÆVNER  er  ikke  glemt! 
Vi  er  mange,  som  haaber  paa,  at  det  snart  maa  lykkes  at 
føre  denne  Ide  ud  i  Livet  til  Gavn  for  Fællesskabet,  til  Glæ- 
de for  Søskende  og  til  Fremgang  for  Kirken. 

Redaktionskomiteen. 

LANDET    RUNDT. 


5.  Dec.  1939  -   14.  Maj  I94S. 

To  historiske  Data,  som  hver 
for  sig  betegner  Indledningen 
til  en  ny  Periode,  hver  for  sig 
modtaget  med  spændt  For- 
ventning, men  med  den  store 
Forskel,  at  den  første  beteg- 
nede Begyndelsen  af  et  Tids- 
afsnit, som  mødtes  med  en 
knugende  Utryghed,  mens  den 
anden  modtoges  med  en  Fø- 
lelse af,  at  vi  nu  gik  bedre 
Tider  imøde. 

Den  første  Dato  er  den  Dag, 
da  Præsident  Garff  sammen 
med  nogle  andre  Ældstersom 
de  sidste  Missionærer  forlod 
Danmark. 


Den  anden  Dato,  Mandag  d. 
14.  Maj  1945  stod  igen  en  Æld- 
ste fra  Amerika  paa  Talersto- 
len i  Kirken  i  København.  Tid- 
ligere Missionær  i  Sverige 
(1938-39),  nu  Korporal  i  den 
amerikanske  Hær,  Wayne 
BJomquist,  var  med  sit  Kom- 
pagni blevet  stationeret  i  Kø- 
benhavn. Broder  Blomquist  er 
af  svensk  Afstamning  og  har 
sit  Hjem  i  Californien. 

Vi  behøver  vist  ikke  at  til- 
føje, at  Broder  Blomquist  blev 
modtaget  med  Jubel  af  Søsken- 
de  i    København. 


il  li 


For  Børn  over  10  Aa 


SØNDAGSSKOLEN 

Juli  1945. 

NADVERVERS 

Under  Dine  Vingers  Skygge 
fandt  jeg  Fred  og  Fredens  Hygge. 
Derfor  Du  ofred'  Dig  for  mig, 
jeg  ved  Nadveren  vil  mindes  Dig. 
KORLEKTIER 

/.  Søndag. 

Den  1.  Trosartikel:  Vi  tror  paa  Gud,  den  evige  Fader,  og 
paa  Hans  Søn  Jesus   Kristus  og  paa  Den  Helligaand. 

2.  Søndag.  Mellem- Klassen 

Almas  Bog  33.  Kapitel  5.  Vers:  Ja,  o  Gud,  Du  var  naadig 
mod  mig,  da  jeg  raabte  til  Dig  paa  min  Ager;  da  jeg  raabte 
til  Dig  i  min  Bøn,  hørte  Du  mig. 

3.  Søndag.  Junior  Klassen 

Pagtens  Bog  88.  Kapitel  22.  Vers:  Thi  den,  der  ikke  kan 
holde  et  celestialt  Riges  Lov,  kan  ikke  forblive  i  en  celestial 
Herlighed. 

4.  Søndag.  Senior  Klassen 

Pagtens  Bog  97.  Kapitel  22.  Vers:  Thi  se,  Hævnen  kommer 
hastigt  som  en  Hvirvelvind  over  de  ugudelige,  og  hvo  skal 
undkomme.  n.  P.  A. 

Konferencen  i  Aalborg. 

Konferencen  begyndte  Fre- 
dag den  13.  April  med  en  ud- 
mærket Underholdning  af  Ko- 
ret. Der  var  afvekslende  Sang 
af  hele  Koret,  Duetter  og  Solo- 
numre.  Distriktspræsident  Hen- 
ry Løjborg  talte  kort  om  San- 
gens Betydning  for  den  enkel- 
te og  for  Kirkens  Arbejde.  Ko- 
ret havde  den  Glæde,  at  nogle 
tilstedeværende  Gæster  fra  an- 
dre Kirkekor  udtalte  sig  me- 
get rosende  om  Sangen.  Til- 
stede ialt  75. 

Søndag  afholdtes  Præste- 
domsmøde,  hvortil  var  mødt 
26  Brødre,  deriblandt  fire,  som 
paa  Cykler  var  kommet  den 
50  km  lange  Vej  fra  Hjørring 
og  Brønderslev.  Distriktspræ- 
sidenten  talte  til  Brødrene  og 
oplyste,  at  Missionspræsiden- 
ten  for  første  Gang  i  mange 
Aar  ikke  kunde  være  til  Stede 
ved  Konferencen. 

Formiddagsmødet  udfyldtes 
af  Søndagsskolen,  der  som 
sædvanlig  præsterede  en  god 
Fremvisning  af,  hvad  der  i 
den  forløbne  Tid  er  lært.  En 
»Hvem  ved  hvad«-Konkurren- 
ce  var  et  nyt  og  fornøjeligt 
Træk  i  Programmet.  Til  Slut 
talte  Ældste  Peter  Stenberg 
Hansen  og  Præst  Ingemann 
Bendtsen.  Tilstede  110. 

Eftermiddagsmødet  fandt 
Sted  Kl.  16,  —  og  under  dette 
foresloges  og  opretholdtes  Kir- 
kens Generalautoriteter. 

Ved  Mødet  talte  iøvrigt  Æld- 
sterne  Arnold  Bukke,  Emil 
Sandberg  og  Henry  Løjborg 
overbevisende  og  inspirerende 
til  de  tilstedeværende,  ialt  105. 
■  Mandag  Aften  afholdt  Den 
kvi.     Hjælpeforening    som   Af- 


slutning paa  den  udmærkede 
og  udbytterige  Foraarskonfe- 
rence  en  selskabelig  Aftenun- 
derholdning med  Servering. 
Aftenen  bragte  et  pænt  Over- 
skud, for  hvilket  Bestyrelsen 
bringer  Søskende  sin  Tak. 
S.  S. 

Konferencen  i  Aarhus. 

Fredag  Aften  den  20.  April 
aabnedes  Konferencen  med  en 
Koncert  af  Sangkoret  under 
Medvirken  af  Vandrernes  Man- 
dolinorkester, begge  under  Le- 
delse af  Aage  Mikkelsen.  Til- 
stede 97. 

Præstedomsmødet  Søndag 
Morgen  havde  samlet  17  Brø- 
dre. 

Til  Søndagsskolens  Konfe- 
rence var  der  lagt  et  fint  Pro- 
gram med  Deltagelse  fra  baa- 
de  Børne-  og  Voksenklasserne. 
Efter  Programmet  blev  Kir- 
kens Generalautoriteter  oplæst 
og  opretholdt  af  Søskende. 
Tilstede   110. 

Kl.  15  afholdtes  Konference- 
Gudsijenesten  under  Ledelse  af 
Distriktspræsident  Thorvald 
Jensen.  Talere  var  Ældste  Ri- 
chard Nielsen  (Tro  og  Fuld- 
magt), Grensforstander  Frede 
Thomsen  (11.  Trosartikel),  og 
Distriktspræsidenten  (Profe- 
ten Joseph  Smith).  Koret  sang 
en  Række  smukke  Sange  og  bi- 
drog dermed  til  det  samlede 
Indtryk  af  et  udbytterigt  Mø- 
de. Tilstede  69. 

Mandag  Aften  blev  der  af- 
holdt Bazar  af  Den  kvi.  Hjæl- 
peforening, ved  hvilken  Lej- 
lighed der  indkom  ca.  230  Kro- 
ner.  Tilstede   80. 

Alt  i  alt  en  vellykket  og  fin 
Konference.  L.J. 

Aalborg:  Søndag  d.  15.  April 
døbtes  følgende:  Inge  Fanø  af 
Ingemann  Holm  Bendtsen, 
Haandspaalæggelse  ved  Ældste 
Alvin  Olsen.  Karen  Christian- 
sen af  Ældste  Valdemar  Ger- 
lach, Haandspaalæggelse  ved 
Ældste  Holger  Jørgensen.  Yrsa 
Larsen  af  Niels  Henry  Larsen, 
Haandspaalæggelse  ved  Ældste 
Henry   Løjborg. 

Samme  Dag  velsignedes  Hen- 
ning og  Esther  Fanøs  lille  Søn 
af  Ældste  Alvin  Olsen  og  fik 
Navnet  Flemming  Fanø.  Han 
blev  født  den  21.  Februar  1945. 

Endvidere  foretoges  følgen- 
de Ordinationer:  Frank  Emil 
Sandberg  til  Præst  af  Ældste 
Emil  Sandberg.  Eli  George  Lar- 
sen til  Lærer  af  Ældste  Arnold 
Bukke.  Rudolf  Jensen  Løjborg 
til  Præst  af  Ældste  Holger  Jør- 
gensen. Reinholdt  Fielding 
Sandberg  til  Diakon  af  Ældste 
Emil  Sandberg.  Bent  Jørgen 
Mørch  til  Diakon  af  Ældste 
Henry  Løjborg. 

Aarhus:  Den  22.  April  ordi- 
neredes følgende  Brødre:  Pe- 
ter Christensen  Trust  til  Læ- 
rer af  Ældste  Frede  Thomsen. 
Viggo  Kirstein  Kirsted  til  Læ- 
rer af  Ældste  Peter  Olsen. 

Brønderslev:  Søndag  den  22. 
April  ordineredes  Jacob  Mar- 
tin Dietz  til  Diakon  af  Ældste 
J.  Chr.  Dietz. 

København:  Str.  Anna  Kragh 
fyldte  den  5.  Maj  65  Aar.  Især 
vil  Str.  Kragh  huskes  som  vor 


mest     talentfulde    Oplæser     og 
Deklamator. 

Odense:  Ældste  Hans  Peter 
Jørgensen  fylder  70  Aar  den 
8.  Juni. 

Alle  ovennævnte  Søskende 
ønskes  hjertelig  Tillykke! 

København:  Store  Bededag, 
den  27.  April  afholdt  Missio- 
nærforeningen en  storstilet 
Fest  i  København  med  en  al- 
vorlig og  en  mere  fornøjelig 
Afdeling. 

Sang  og  Musik  vekslede  med 
to  Talere,  Missionspræsidenten 
og  Foreningens  Formand,  Wil- 
liam  Ørum   Pedersen. 

Den  underholdende  Del  af 
Programmet  fandt  Sted  i  den 
lille  Sal,  og  Programmet  over- 
raskede ved  en  frisk  Frimo- 
dighed, som  vakte  megen  Mun- 
terhed. Det  hele  gik  let  og  fikst 
over   Scenen.  JS. 

København:  Da  Budskabet 
om  Freden  Fredag  den  4.  Maj 
spredtes  ud  over  Byen,  samle- 
des storei  begejstrede  Skarer 
paa  Gaderne,  og  Folk  drog  i 
endeløse  Rækker  ind  mod 
Centrum.  I  Kirken  tændtes  alt 
Lys  —  uden  Mørklægning  — 
og  der  afholdtes  et  improvise- 
ret Møde  for  vidtaabne  Døre, 
og  det  lykkedes  at  samle  ca. 
100,  for  Størstedelen  helt  frem- 
mede, tilfældigt  forbipasseren- 
de Mennesker.  Søndag  den  6. 
holdtes  særlig  Takke-Gudstje- 
neste  med  stort  internationalt 
Musikprogram.  JS. 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  tnaanedl. 

